CELEX: 62011CN0270
Language: fi
Date: 2011-05-31 00:00:00
Title: Asia C-270/11: Kanne 31.5.2011 — Euroopan komissio v. Ruotsin kuningaskunta

30.7.2011   
            
            
               FI
            
            
               Euroopan unionin virallinen lehti
            
            
               C 226/17
            
         Kanne 31.5.2011 — Euroopan komissio v. Ruotsin kuningaskunta
   (Asia C-270/11)
   2011/C 226/33
   Oikeudenkäyntikieli: ruotsi
   
      Asianosaiset
   
   
      Kantaja: Euroopan komissio (asiamiehet: C. Tufvesson ja F. Coudert)
   
      Vastaaja: Ruotsin kuningaskunta
   
      Vaatimukset
   
   Komissio vaatii, että
   
               —
            
            
               unionin tuomioistuin toteaa, että Ruotsi ei ole noudattanut SEUT 260 artiklan 1 kohdan mukaisia velvoitteitaan, koska se ei ole toteuttanut asiassa C-185/09 annetun unionin tuomioistuimen tuomion täytäntöön panemiseksi tarvittavia toimenpiteitä
            
         
               —
            
            
               Ruotsi velvoitetaan maksamaan komissiolle, Euroopan unionin omien varojen tilille, 40 947,20 euron uhkasakko jokaiselta päivältä niin kauan kuin asiassa C-185/09 annetun unionin tuomioistuimen tuomion täytäntöön panemiseksi tarvittavat toimenpiteet ovat toteuttamatta, laskettuna nyt käsiteltävässä asiassa annettavan tuomion julistamispäivästä siihen päivään, jona asiassa C-185/09 annettu tuomio pannaan täytäntöön
            
         
               —
            
            
               Ruotsi velvoitetaan maksamaan komissiolle, samalle tilille, 9 597,00 euron kiinteämääräinen hyvitys jokaiselta päivältä niin kauan kuin asiassa C-185/09 annetun unionin tuomioistuimen tuomion täytäntöön panemiseksi tarvittavat toimenpiteet ovat toteuttamatta, laskettuna asiassa C-185/09 annetun tuomion julistamispäivästä nyt käsiteltävässä asiassa annettavan tuomion julistamispäivään tai siihen päivään, jona asiassa C-185/09 annetun tuomion täytäntöön panemiseksi tarvittavat toimenpiteet toteutetaan, jos tämä tapahtuu aikaisemmin
            
         
               —
            
            
               Ruotsi velvoitetaan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Unionin tuomioistuin totesi asiassa C-185/09, komissio vastaan Ruotsin kuningaskunta, 4.2.2010 antamassaan tuomiossa, että
   
      ”Ruotsin kuningaskunta ei ole noudattanut yleisesti saatavilla olevien sähköisten viestintäpalvelujen tai yleisten viestintäverkkojen yhteydessä tuotettavien tai käsiteltävien tietojen säilyttämisestä ja direktiivin 2002/58/EY muuttamisesta 15.3.2006 annetun Euroopan parlamentin ja neuvoston direktiivin 2006/24/EY mukaisia velvoitteitaan, koska se ei ole antanut säädetyssä määräajassa kyseisen direktiivin noudattamisen edellyttämiä lakeja, asetuksia ja hallinnollisia määräyksiä.”
   
   Ruotsin kuningaskunta ei ole vielä toteuttanut mitään toimenpiteitä asiassa C-185/09 annetun unionin tuomioistuimen tuomion täytäntöön panemiseksi. Komissio on sen vuoksi nostanut kanteen Euroopan unionin toiminnasta tehdyn sopimuksen 260 artiklan 2 kohdan mukaisesti ja vaatii, että Ruotsin kuningaskunnan on maksettava taloudellisia seuraamuksia.